Skipurit félagsins má sjá á eftirfarandi mynd . Hjá Lykli starfar 35 manna hópur samhentra sérfræðinga sem nær árangri í krafti menntunar , þekkingar og reynslu . Lykill er eigandi að fjórum dótturfélögum , LÝS - 2 ehf. , LÝS - 3 ehf. , Lýsingu ehf. og Kvakks ehf. sem hefur litla sem enga starfsemi . Viðskiptasvið Viðskiptasvið Lykils sinnir fyrirtækja - og einstaklingsþjónustu . Hlutverk sviðsins eru eftirfarandi : Fyrirtækjaþjónusta : Fjármögnun á ökutækjum og ýmsum tegundum atvinnutækja með eignaleigusamningum og veðlánssamningum . Á sviðinu fer einnig fram meðhöndlun almennra fyrirspurna og samskipti við viðskiptavini og samstarfsaðila . Einstaklingsþjónusta : Fjármögnun á bifreiðum og öðrum skráningarskyldum tækjum með eignaleigu - og veðlánssamningum . Á sviðinu fer einnig fram meðhöndlun almennra fyrirspurna og samskipti við viðskiptavini og samstarfsaðila . Lykill sérhæfir sig í eignatryggðri fjármögnun ( e. asset based financing ) fyrir fyrirtæki og einstaklinga . Meginfyrirkomulag fjármögnunarsamninga fram til ársins 2010 var eignaleiga , en frá þeim tíma veðtryggð skuldabréfalán . Lykill býður einnig upp á fjármögnun með öðrum hætti . Nýjar vörur á síðustu árum eru m.a. vaxtalaus lán , Flotaleiga , fastvaxtalán og Lykillán , Lykilsamningar , Lykilleiga og Lykilfé . Undir viðskiptasviði er einnig ábyrgð á vöru - og viðskiptaþróun félagsins , bæði hvað varðar þróun núverandi vöruframboðs og þróun nýrra vara . Þar liggur jafnframt ábyrgð á kynningarstarfi og markaðsmálum félagsins , gerð auglýsingaefnis og umsjón með vef Lykils . Enn fremur er haldið utan um samskipti við samstarfsaðila Lykils , bæði vegna Flotaleigu og Lykilleigu og við sölu - og þjónustuaðila bifreiða , véla og tækja . Þá fellur starfsemi viðskiptaþjónustu og bakvinnslu einnig undir sviðið . Fjármálasvið Hlutverk fjármálasviðs er m.a. gerð uppgjöra , almenn færsla bókhalds , samskipti við endurskoðendur og önnur reikningsskil . Sviðið sér um öll almenn og regluleg skýrsluskil og samskipti við eftirlitsaðila vegna þeirra . Enn fremur heyrir fjármögnun og dagleg lausafjárstýring undir sviðið . Þá er þar einnig ábyrgð á eftirfylgni með að lausafjárstaða félagsins sé innan tilskilinna marka og að leitast sé við að viðhalda sem bestu jafnvægi milli erlendra eigna og skulda , greiðslur af lánum og samskipti við lánardrottna félagsins . Sviðið ber einnig ábyrgð á gerð mánaðarskýrslu sem kynnt er stjórnendum og stjórn félagsins . Rekstrarsvið Rekstrarsvið ber ábyrgð á almennum rekstri og rekstrarkostnaði vegna skrifstofu Lykils og hefur eftirlit með þessum þáttum . Þá ber sviðið ábyrgð á greiningu upplýsinga í rekstrarlegum tilgangi , uppbyggingu tölvukerfa og öðrum tæknimálum , þjónustu þeim tengdum og öryggismálum í upplýsingatækni og öðrum rekstri félagsins . Enn fremur sér rekstrarsvið um almenn innkaup félagsins . Undir sviðið fellur einnig umsýsla fullnustu - og rekstrareigna félagsins . Hlutverk eignaumsýslu er að taka við leigumunum við skil og sjá um að þeir séu verðmetnir , meta hvort viðgerða er þörf og koma þeim í viðeigandi sölumeðferð . Þá sjá starfsmenn sviðsins til þess að ástand og ásýnd þeirra eigna sem eru í sölumeðferð sé viðunandi . Starfsmenn sviðsins eru í samskiptum við verkstæði , innlenda og erlenda sölumenn , uppboðsaðila , skoðunarstöðvar , tryggingafélög o.fl . Þá starfar eftirlitsmaður á sviðinu sem fylgist með ástandi og verðmetur leigumuni og veðandlög eftir því sem við . Meginhlutverk áhættustýringar er að styðja stjórn og stjórnendur í eftirlitshlutverki sínu , m.a. með því að greina mælanlega áhættuþætti sem geta haft bein fjárhagsleg áhrif á afkomu fyrirtækisins og leita leiða til að stýra þeim , en stjórn félagsins samþykkir áhættustefnu , áhættuvilja og framkvæmd áhættustýringar og hefur eftirlit með að markmið séu yfirfarin og gerðar viðeigandi ráðstafanir . Framkvæmdastjóri og sviðsstjórar bera ábyrgð á að helstu áhættuþættir í rekstri félagsins séu skilgreindir og skal áhættustýring sjá til þess að söfnun upplýsinga um þá sé virk og að skýrslugjöf gefi sem skýrasta mynd af áhættu félagsins á hverjum tíma . Áhættustýring félagsins felst m.a. í grundvallarviðhorfi allra starfsmanna og stjórnenda til áhættu og hvernig á henni er tekið . Þá tekur áhættustýring einnig til áhættuvilja félagsins , eftirlits , hæfni starfsfólks , skipulags og stjórnarhátta . Yfirlögfræðingur Hlutverk einingarinnar er að hafa umsjón með lögfræðilegum málefnum félagsins , þ.m.t. dómsmálum . Þá sér yfirlögfræðingur um skjalagerð og lögfræðilega ráðgjöf til starfsfólks og stjórnar félagsins ásamt því að sinna fræðslu um lögfræðileg málefni . Jafnframt heyrir lög - og milliinnheimtu þar undir ásamt samskiptum við eftirlitsaðila og persónuvernd .